VENDIM
Nr. 485, datë 26.6.2026

PËR NJË SHTESË NË VENDIMIN NR. 587, DATË 22.7.2020, TË KËSHILLIT TË MINISTRAVE, “PËR PËRDORIMIN E FONDIT TË RINDËRTIMIT PËR FINANCIMIN E RINDËRTIMIT TË NJËSIVE TË BANIMIT NË NDËRTESA (PALLAT), TË DËMTUARA, NË ZONAT E REJA PËR ZHVILLIM DHE RINDËRTIM NË TË NJËJTIN TRUALL”, TË NDRYSHUAR


Në mbështetje të nenit 100 të Kushtetutës dhe të nenit 13, shkronja “b”, nënndarja “i”, të aktit normativ nr. 9, datë 16.12.2019, të Këshillit të Ministrave, “Për përballimin e pasojave të fatkeqësisë natyrore”, miratuar me ligjin nr. 97/2019, me propozimin e ministrit të Infrastrukturës dhe Energjisë, Këshilli i Ministrave

VENDOSI:


1. Pas pikës 5.3, të vendimit nr. 587, datë 22.7.2020, të Këshillit të Ministrave, të ndryshuar, shtohet pika 5.4, me këtë përmbajtje:
“5.4. Fondit Shqiptar të Zhvillimit, në buxhetin e miratuar për vitin 2026, në zërin “Shpenzime kapitale me financim të brendshëm”, të programit 06210 “Programe zhvillimi”, i shtohet fondi prej 287 812 166 (dyqind e tetëdhjetë e shtatë milionë e tetëqind e dymbëdhjetë mijë e njëqind e gjashtëdhjetë e gjashtë) lekësh pa TVSH.”.
2. Ngarkohen Ministria e Infrastrukturës dhe Energjisë, Ministria e Financave dhe Fondi Shqiptar i Zhvillimit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

